સુરત જિલ્લામાં છેલ્લા એક સપ્તાહ દરમ્યાન પડેલા વરસાદમાં પલસાણા તાલુકો પણ જળબંબાકાર થઈ ગયો છે. જેને લઈ પલસાણાની બલેશ્વર ખાડીમાં પૂર આવતા બલેશ્વરના લીંબડા ફળિયા અને ખાડીપાર ફળિયાના 70 થી 80 જેટલા ઘરોમાં પાણી ઘૂસી ગયા છે જેને લઈ લોકોએ આપમેળે સ્થળાંતર કર્યું છે. તો બીજી તરફ માખીંગા ગામે પણ ત્રણ જેટલા ઘરોમાં પાણી ફરી વળ્યા હોય ગ્રામજનોએ આ ઘરના પરિવારોને અન્ય જગ્યાએ આશરો આપ્યો છે.